Lonely Crowd

Lonely Crowd er et norsk/engelsk psykedeliaband.

Bakgrunn 
Bandet ble dannet i 1995 av tidligere Vampire State Building-, Holy Toy- og De Press-medlemmer. De fikk platekontrakt med Mega Records allerede etter sin debutkonsert på Polar Music Festival i Tromsø, høsten 1995, og slapp tre EPer på labelen, hvorav «Jesus In The Pub» ble en stor radiohit. Låten var et samarbeid med operasangerinnen Anne-Lise Berntsen, og fikk terningkast 6 i både Dagbladet og Panorama. 

I 1997 bestemte Lonely Crowd seg imidlertid for å prøve lykken i England, men etter ett år med  turnering fant tre av medlemmene (Jørgen Schyberg, Ole Wattne og Arthur Holøien) det fornuftig å reise hjem igjen. Året ble fyldig dekket i en halvtimes dokumentar NRK lagde om prosjektet. Marius Gengenbach og Stig Jakobsen nektet å gi opp, og gikk sammen med de engelske musikerne Floyd Jensen (bassgitar), James Corner (trommer) og Don Mei (decks). 

Sammen turnerte de Europa og England i flere år, og ga ut singelen «Get In The Mixer» (2001), under navnet Godlike Genius. Låten var et samarbeid med fotballspilleren og filmskuespilleren Vinnie Jones, og ble gitt ut for å samle inn penger til AFC Wimbledon, som hadde blitt startet i protest mot at Bjørn Rune Gjelsten flyttet fotballklubben Milton Keynes, milevis nord for opprinnelsesstedet. Sangen ble også brukt i NRK Brennpunkts dokumentarfilm om Drillos år i klubben, Ånden som gikk (2000). 

Akkurat da ting så som mest lovende ut, kollapset alt da Floyd, som hadde diabetes, døde av sukkerslag i 2002. En fan tok kontakt flere år senere og ordnet platekontrakt med Bergens-labelen Karisma, og dette gjorde at bandet stod opp fra de døde igjen. Oppvåkningen har foreløpig resultert i albumene Watching From a Distance (2007) og The Not-So-Great Britain (2012). Singlene fra sistnevnte album - Aren't You Forgetting Something? (2008), She's Not Afraid (2009), Cosmologies In The Making (2010) og «In The Eyes Of The World» (2011) - ble alle hits med mye radiospilling og plassering på VG-lista. Sistnvente var et samarbeid med Vinni fra Paperboys. 

Lonely Crowd har også gitt ut singlene «When The Dog Woke Up Inside Her» og «Golden Opportunity» i samarbeid med Bowie-gitarist Kevin Armstrong. Sistnevnte kom helt til tredjeplassen på Billboards Norway Digital Song Chart i mars 2013. Lonely Crowd har gjennomført to Englands-turneer, to Sveits-turneer, én Danmarks-turné og en rekke konserter i Norge.

Medlemmer 
Nåværende medlemmer
Stig Jakobsen – vokal/gitar
Eirik Roald – cello 
Stine Varvin – vokal
Rudi Nicolaisen – gitar
Aksel Tjora – perkusjon 

Tidligere medlemmer
Marius Gengenbach – gitar 
Nils-Arne Øvergård – gitar
Bjørn-Are Rognlid – gitar
Arthur Holøien – bassgitar 
Ola Snortheim – trommer 
Jørgen Schyberg – keyboard og gitar 
Ole Wattne – trommer
Vidar Osmundsen – gitar
Håvard Høydahl – perkusjon  
Don Mei – decks
James Corner – trommer
Floyd Jensen – bassgitar
Solvor Vermeer – vokal
Ivar Winther – gitar/fløyte/piano

Tidslinje

Diskografi
There's No Way Out of Here (EP) – 1996
Jesus In the Pub (EP) – 1996
Heads Are Gonna Roll (EP) – 1997
Get In the Mixer (EP) – 2001
Watching From a Distance (Album) – 2007
Aren't You Forgetting Something? (Singel) – 2008
She's Not Afraid (Singel) – 2009
Cosmologies In the Making (Singel) – 2010
When the Dog Woke Up Inside Her (Singel) – 2011
In the Eyes of the World (Singel) – 2011
Look The Other Way (Singel) – 2012
The Not-So-Great Britain (Album) – 2012
Golden Opportunity (Singel) – 2013
Unrest (Singel) – 2013

Dokumentarfilmer
Lonely Crowd (NRK TV) – 1998 Regissert av Mari Monrad Vistven og Hanne Myren
Ånden som gikk (NRK TV) – 2000 Regissert av Arild Aspøy

Musikkvideoer
There's No Way Out Of Here 1996
(regissert av Hans Christian Gilje)
Jesus In the Pub 1996
(regissert av Hans Christian Gilje)
Look The Other Way 2012
(regissert av Ivar Mykland, Odd Sprakehaug & Thor Brenne)
Golden Opportunity 2013
(regissert av Thomas Lien & Joachim Solum)
Cosmologies in the Making 2020
(regissert av Mari Monrad Vistven & Hanne Myren)

Listeplasseringer
Aren't You Forgetting Something? 2008
Høyeste plassering på VG-lista: 18 
Høyeste plassering på Norsklista (VG): 7
She's Not Afraid 2009
Høyeste plassering på VG-lista: 18
Høyeste plassering på Norsklista (VG): 5
Cosmologies In the Making 2010
Høyeste plassering på VG-lista: 12
Høyeste plassering på Norsklista (VG): 3
In The Eyes Of The World 2011
Høyeste plassering på VG-lista: 16
Høyeste plassering på Norsklista (VG): 4
Høyeste plassering "Billboard's Norway Digital Song Chart": 9
Golden Opportunity 2013
Høyeste plassering på "Billboard's Norway Digital Song Chart": 3

Referanser

Eksterne lenker 
 
 
 

Norske musikkgrupper
Band etablert i 1995